Le Mespris de la vie et consolation contre la mort/« Quiconque veut gouster la mort douce et plaisante »
# Le Mespris de la vie et consolation contre la mort/« Quiconque veut gouster la mort douce et plaisante »

### CLXXI.

Quiconque veut gouster la mort douce & plaisante Pense eternellement, & repense tousjours Quelle sera la fin de ses langoureus jours, Et seulement au ciel repose son attente.

Celuy dont la pensee est tranquille & constante Et se pait en veillant d'un gracieus discours Tramne un songe plaisant, qui derivant son cours Des ses complexions,le delecte & contente.

Au contraire la nuit est fascheuse à passer A ceus qui tout le jour ne font que tracasser Instables en leurs fais, & mouvans comme l'onde

Telle sera la fin du pécheur abysmé Dans le gouffre mortel du vice envenimé, Qui ne dresse son ceur qu'aux choses de ce monde.

